# Gwlad Iorddonen

Gwlad Iorddonen|  |
|  |
|  المملكة الأردنية الهاشمية‎Al-Mamlakah Al-Urdunnīyah Al-HāshimīyahTeyrnas Hasimaidd Iorddonen**  |
|  |
| Arwyddair | Duw, Gwlad, Y Frenhiniaeth  |
| Math | gwladwriaeth sofran, brenhiniaeth gyfansoddiadol, gwlad  |
| Enwyd ar ôl | Afon Iorddonen  |
|  |
| Prifddinas | Amman  |
| Poblogaeth | 10,428,241  |
| Sefydlwyd | 25 Mai 1946 oddi wrth Lloegr |
| Anthem | Anthem Frenhinol Gwlad Iorddonen  |
| Pennaeth llywodraeth | Jafar Hassan  |
| Cylchfa amser | UTC+2, UTC+03:00, Asia/Amman  |
| Iaith/Ieithoedd   swyddogol | Arabeg  |
| Daearyddiaeth |
| Rhan o'r canlynol | Y Dwyrain Canol, Y Byd Arabaidd  |
| Gwlad | Gwlad Iorddonen  |
| Arwynebedd | 89,341 ±1 km²  |
| Yn ffinio gyda | Israel, Sawdi Arabia, Syria, Irac, y Lan Orllewinol, Gwladwriaeth Palesteina  |
| Cyfesurynnau | 31.2°N 36.5°E  |
| Gwleidyddiaeth |
| Corff deddfwriaethol | Senedd Gwlad Iorddonen  |
| Swydd pennaeth   y wladwriaeth | Brenin Gwlad Iorddonen  |
| Pennaeth y wladwriaeth | Abdullah II, brenin Iorddonen  |
| Swydd pennaeth   y Llywodraeth | Prif Weinidog Gwlad Iorddonen  |
| Pennaeth y Llywodraeth | Jafar Hassan  |
|  |
|  |
| Ariannol |
| Cyfanswm CMC (*GDP*) | $45,116 miliwn, $47,451 miliwn  |
| Arian | dinar (Iorddonen)  |
| Canran y diwaith | 11 ±1.1 canran  |
| Cyfartaledd plant | 3.422  |
| Mynegai Datblygiad Dynol | 0.72  |
|  Ffeiliau perthnasol ar Comin |
| [golygwch ar Wicidata] |

Mae **Gwlad Iorddonen** neu'n syml **yr Iorddonen** (Arabeg لمملكة الأردنّيّة الهاشميّة *Al-Mamlakah al-Urdunniyyah al-Hāšimiyyah*) yn wlad Arabaidd sy'n ffinio ag Israel i'r gorllewin, Syria i'r gogledd, Irac i'r dwyrain a Sawdi Arabia i'r de-orllewin. Amman yw prifddinas y wlad. Mae'r wlad ar groesffordd bwysig rhwng Asia, Affrica ac Ewrop. Ei henw swyddogol yw "Teyrnas Hasimaidd Iorddonen".
Cafodd sofraniaeth y wlad ei chreu yn 1946 o ran o Balesteina Brydeinig.

Amgylchynir Gwlad yr Iorddonen gan wledydd eraill; mae ganddi arwynebedd o 89,342 km2 (34,495 sq mi) a phoblogaeth o 10,428,241 (19 Mehefin 2019). Hi, felly, yw'r 11eg gwlad mwyaf poblog allan o'r holl wledydd Arabaidd. Islam Sunni sy'n cael ei harfer gan 95% o'r boblogaeth, gyda lleiafrif bach iawn yn Gristnogion. Gelwir y wlad yn aml yn "Werddon o Sefydlogrwydd" oherwydd yr ansicrwydd a'r rhyfela yn y gwledydd o'i chwmpas a gododd yn dilyn y Gwanwyn Arabaidd.

Ers 1948, mae'r Iorddonen wedi derbyn ffoaduriaid o wledydd cyfagos, o ganlyniad i wrthdaro a rhyfel. Yn 2015 amcangyfrifwyd fod 2.1 miliwn o Balesteiniaid ac 1.4 miliwn o Syriaid wedi ymgartrefu yn y wlad. Mae yma hefyd filoedd o ffoaduriaid Cristnogol o Irac. Mae hyn i gyd yn rhoi wysau trwm iawn ar isadeiledd ac economi'r wlad.

## Hanes

Ceir cofnod o bobl yn byw yma ers Hen Oes y Cerrig ac yn niwedd yr Oes Efydd fe'i rheolwyd gan dair brenhiniaeth wahanol: Ammon, Moab ac Edom. Yna daeth Brenhiniaeth y Nabatea, cyfnod gyda'r Rhufeiniaid yn ei rheoli ac yna Ymerodraeth yr Otomaniaid. Ar ddiwedd yr Ail Ryfel Byd yn 1921 daeth 'Emiradau Trawsiorddonen' (*Emirate of Transjorda*) i fodolaeth, dan brotectoriaeth Prydain, wedi'i ffurfio allan o'r o Balesteina Brydeinig. Cafod Trawsiorddonen ei chydnabod gan Gynghrair y Cenhedloedd yn yr un flwyddyn. Yn 1946 cyhoeddodd ei hannibyniaeth oddi wrth Prydain a dethlir y diwrnod hwn yn flynyddol ar 25 Mai. Ei henw swyddogol oedd "Teyrnas Hasimaidd Trawsiorddonen".

Yn y Rhyfel rhwng Arabia ac Israel yn 1948, meddiannodd diroedd Y Lan Orllewinol a newidiwyd enw'r wladwriaeth yn "Frenhiniaeth Hasimaidd Iorddonen" ar 1 Rhagfyr 1948. Gwadodd yr Iorddonen mai hi oedd berchen y tiroedd yn 1988, cam diplomyddol, a esgorodd ar gytundeb hanesyddol rhwng Gwlad yr Iorddonen ac Israel, a arwyddwyd yn 1994.

Mae Gwlad yr Iorddonen yn un o'r gwledydd a sefydlodd y Cynghrair Arabaidd a'r Sefydliad dros Gydweithio Islamaidd. Mae'n wladwriaeth sofran, yn frenhiniaeth gyfansoddiadol gyda'r brenin yn dal pwerau gweithredol a deddfwriaethol.

Merched ysgol, ifanc o'r Iorddonen yn darllen yn un o ysgolion y wladwriaeth. Roedd llythrennedd menywod y wlad yn 2015 yn 99.37% - yn uwch na Chymru.
## Economi

Ystyrir yr Iorddonen yn wlad o "ddatblygiad dynol uchel" gydag economi "incwm canol-uwch". Mae'n un o'r economïau lleiaf yn y dwyrain canol, ond yn ddeniadol i fuddsoddwyr tramor oherwydd ei gweithlu medrus, ysgilgar. Oherwydd mannau fel Petra a'r Môr Marw mae'r wlad yn gyrchfan bwysig i dwristiaid, ac mae hefyd yn denu twristiaeth feddygol oherwydd ei sector iechyd arbennig o safonol. Serch hynny, mae diffyg adnoddau naturiol, llif mawr o ffoaduriaid a chythrwfl rhanbarthol wedi llesteirio'r twf economaidd.

Yn 2016 roedd 14.4% o'r boblogaeth yn byw mewn tlodi. Mae GDP (neu 'gynnyrch mewnwladol crynswth'; CMC) cyfoes y wlad yn 45,116,317,042 $ (UDA) (2021), 47,451,499,859 $ (UDA) (2022). Ar gyfartaledd tyfodd y CMC 8% yn flynyddol rhwng 2004 a2008, ac yna ar gyfartaledd o 2.6%, yn dilyn y mewnlifiad anferthol o ffoaduriaid Syriaid i'r wlad.

Mae economi Jordan yn gymharol amrywiol, gyda masnach a chyllid yn cyfrif am bron i draean o CMC; mae cludiant a chyfathrebu, gwasanaethau cyhoeddus, ac adeiladu yn cyfrif am un rhan o bump, ac mae mwyngloddio a gweithgynhyrchu yn cyfateb i bron i bumed arall. Er gwaethaf cynlluniau i ehangu'r sector preifat, mae'r wladwriaeth yn parhau i fod y prif rym yn economi Jordan.

## Dinasoedd mwyaf

Y pedwar ddinas fwyaf yn y wlad yw: Amman (y brifddinas), Zarqa, Irbid ac Acaba (unig borthladd y wlad) a Rwseiffa.

## Ardaloedd Llywodraethol Gwlad Iorddonen

*Prif: Ardaloedd Llywodraethol Gwlad Iorddonen*
Mae Gwlad Iorddonen wedi'i rannu'n ddeuddeg o ardaloedd llywodraethol (muhafazah ), sy'n cael eu penu gan y Weinyddiaeth Fewnol. Rhennir llywodraeth leol ymhellach i ardaloedd (*liwa*) ac yn aml yn is-ardaloedd (q*da*).

Yn ddaearyddol, mae Ardaloedd Llywodraethol Gwlad Iorddonen wedi'u lleoli mewn un o dri rhanbarth: Rhanbarth y Gogledd, y Rhanbarth Canolog a Rhanbarth y De. Nid yw'r tri rhanbarth daearyddol yn cael eu dosbarthu yn ôl ardal neu boblogaethau ond yn hytrach gan gysylltedd daearyddol a phellter ymhlith y canolfannau poblogaeth. Mae Mynyddoedd Moab yn Ardal Lywodraethol Karak yn gwahanu Rhanbarth y De o'r Rhanbarth Canolog. Mae canolfannau poblogaeth Rhanbarth y Canolbarth a'r Gogledd yn cael eu gwahanu'n ddaearyddol gan fynyddoedd Ardal Lywodraethol Jerash. Yn gymdeithasol, mae canolfannau poblogaeth Amman, Salt, Zarqa a Madaba yn ffurfio un ardal fetropolitan fawr le mae rhyngweithiadau busnes yn y dinasoedd hyn o dan ddylanwad Amman tra bod dinasoedd Jerash, Ajloun, a Mafraq yn bennaf o dan ddylanwad dinas Irbid.

## Gweler hefyd

* Y Môr Marw
* Hasimiaid

## Cyfeiriadau

 *Eginyn erthygl sydd uchod am **Wlad Iorddonen**. Gallwch helpu Wicipedia drwy ychwanegu ato.*